Sent Joan lo Vielh (Baisha Navarra)

Sent Joan lo Vielh (Donazaharre en basco, Saint-Jean-le-Vieux en francés) qu'ei ua comuna deu Bascoat, en Baisha Navarra, situada dens lo País de Cisa. Administrativament, que's tròba dens lo departament deus Pirenèus Atlantics e la region d'Aquitània.

Geografia
Qu'ei traucada per l'arriu de Lauribar e peu son afluent l'arrivet d'Arzubi.

Los quartièrs que son Urrutia e Zabaltza.

Las comunas tòcatocantas que son Jatsu Garazi au nòrd, Buztintze-Hiriberri au nòrd-èst, Bussunarits-Sarrasqueta a l'èst, Izpura a l'èst, Ahatsa-Altzieta-Bazkazane au sud-èst, Sent Joan Pè de Pòrt e Zaro au sud-oèst e Aintzila au sud.

Istòria
Durant l'Empèri Roman que s'aperava Imus Pyrenaeus. En 1177 Ricard Còr de Leon que destrusí lo castèth. 

Dens l'ostau Priorena ("deu prior") que s'amassavan los deputats de Sent Joan Pè de Pòrt e deu parçan de Cisa.  

Administracion

Demografia

Cultura
Qu'ei ua arrestada deu Camin de Sant Jaume enter Larzabale-Arroze-Zibitze e Sent Joan Pè de Pòrt.

Hèstas
Las hèstas patronaus que s'i celèbran lo purmèr dimenge d'aost.

Luòcs e monuments
Personalitats ligadas amb la comuna

De véder
Dens lo quartièr Urrutia que's tròba la glèisa romanica de Sant Joan e las rèstas deu castèth de Harrieta, los dus deu sègle XIII.

Sant Pèire Usakoa 
Glèisa deu sègle XII: que dependèva deu Monastèri de Roncesvaus ; qu'estó desbastida e que se'n guarda sonque l'entrada romanica ; reabilitada en 1630.
Apat-Ospitale 
Com lo son nom ac ditz, qu'estó un monastèri-espitau, obèrt en 1286 peus Cavalièrs Espitalèrs de Jerusalèm, entà suenhar los romius deu Camin de Sant Jaume. Que se'n guarda sonque la capèra romanica de Sant Blasi, au ras d'un molin vielh.

Véser tanben

Ligams extèrnes

Nòtas

Categoria:Comuna de la Baisha Navarra
Categoria:Comuna deus Pirenèus Atlantics
Categoria:Pirenèus
Categoria:Comuna de Baisha Navarra